426 
/ 
smalle Kanaler, ordnede i en Kreds nær ved dets Periferi (ligesom 
lios Tubularia). De uudviklede Meduser sidde i smaa Klaser lige 
inden for nederste Tentakelkrans. Polypens Højde 4—5 cm . 
b. Medusen. Naar denne løsnes, har den en 1,5—2 mm høj, 
omtrent ægformet Klokke med 4 Straalekar og en Knebel, som i 
udstrakt Tilstand ikke naar til Velum. Knebelen er næsten cy¬ 
lindrisk, lidt tykkere for oven, og indvendig rødfarvet, især øverst. 
Mundaabningen er udstyret med 4 svage Lapper. Ved Grunden af 
ét af Straalekarrene sidde to Tentakler omtrent af Klokkens 
Længde, og indenfor dem to tilspidsede Legemer, Anlæg til to andre 
Tentakler. Inden for dem igen to ovale Legemer (Knopdannelser?) 
med rød Kærne (se Pig. 6). Ved Grunden af hvert Straalekar er 
der en rød Øjeplet, af hvilke en (den største) er smæltet sammen 
med Tentaklernes røde Grund. Fra Klokkens Pol gaa 5 smalle 
Ribber af Nældekapsler ned til dens Rand. Af dem ligge de 3 
ud for 3 af Straalekarrene, medens 2 ligge hver paa sin Side af 
Tentakelstraalekarret. Dette Forhold og Tentaklernes Anbringelse 
paa ét Sted gøre Medusens Bygning symmetrisk. 
Af en halv Snes Meduser, som jeg holdt hjemme i et Glas, 
levede de fleste en otte Dages Tid. Kun to levede i 10 Dage. 
Den Forandring, de undergik i denne Tid, var kun en ringe Vækst 
af Klokken og en betydelig Udvikling af de to Tentakelanlæg. 
Det er endnu ikke lykkedes mig at finde ældre Meduser, trods 
flere Eftersøgninger med Planktonnet; men rimeligvis maa de findes 
i Havet uden for Reykjavik. 
Polypen kunde jeg ikke holde levende mere end ét Døgn. Jeg 
har heller ikke kunnet finde den uden paa det omtalte Sted. 
Som allerede fremhævet ligner denne Hydroid Tubularia meget, 
hvad Ernæringsindividerne angaar. Men med Hensyn til Køns¬ 
individerne afviger den saa meget fra Slægten Tubularia, at den 
næppe kan opstilles som en Art af denne, da jo Manglen af frie 
Meduser er en af Tubularia' 1 s Slægtskarakterer. Inden for Familien 
Tubularidæ findes der en Tubularia nærstaaende Slægt, Ectopleura 
nemlig, med kun én Art: E. Dumortierii v. Ben. Denne frem- 
